|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

1-ojo pasaulinio karo laikų britų savaeigis pabūklas QF 3.
**Zenitinė savaeigė** (rus. *зенитная самоходная установка; ЗСУ*; angl. *self-propelled anti-aircraft weapon*; vok. *Flugabwehrpanzer*) – sausumos kovos mašina, skirta dalinių, karinių ir civilinių objektų oro gynybai nuo aviacijos atakų, ginkluota zenitinėmis patrankomis, zenitinių raketų leistuvais ar tiek patrankomis, tiek leistuvais.

Savaeigėms artimas dalykas yra **zenitiniai automobiliai**, kurių kėbule įtvirtinta zenitinė patranka. Tikrųjų zenitinių savaeigių ypatumas – integralus zenitinio ginklo sujungimas su mašina.

Zenitinių saveigių klasifikacija
--------------------------------

Zenitinių savaeigių skirstymas:

* Pagal važiuoklę:
	+ vikšrinės (tanko, vikšrinio šarvuočio ar traktoriaus važiuoklė)
	+ ratinės
	+ pusiau vikšrinės
* Pagal ginkluotę:
	+ patrankinės
	+ raketinės
	+ patrankinės-raketinės
* pagal šarvuotumą:
	+ nešarvuotos
	+ lengvai šarvuotos ir šarvuotos (skirtos naudoti mūšio lauke, pvz. lydint tankus ar pėstininkų kovos mašinas).

Istorija
--------

Pirmąja zenitine savaeige gali būti vadinamas 1906 m. „Erhard" kompanijos šarvuotasis automobilis su dideliu patrankos pakėlimo kampu.
  
Pirmojo pasaulinio karo metais visuose frontuose naudojo dešimtis zenitinių automobilių, gamintų iš komercinių sunkvežimių.

Šį būdą naudojo ir tarpukaryje. Mažakalibres automatines ar didesnio kalibro zenitines patrankas montuodavo sunkvežimių arba artilerijos vilkikų kėbuluose. Tokie zenitiniai automobiliai būdavo pernelyg pažeidžiami paprasčiausių šaulių ginklų kulkomis, todėl antrojo pasaulinio karo metais ėmė gaminti tikrąsias zenitines savaeiges šarvuočių ar tankų bazėje. Pvz. vokiškos zenitinės savaeigės *Ostwind* ir *Wirbelwind*.

### Antrojo pasaulinio karo laikų zenitinės saveigės

* Flakpanzer IV Wirbelwind (Vokietija)Flakpanzer IV Wirbelwind (Vokietija)
* M19 Twin 40 mm Gun Motor Carriage (JAV)M19 Twin 40 mm Gun Motor Carriage (JAV)
* L-62 Landsverk Anti II (Suomija)L-62 Landsverk Anti II (Suomija)

Po antrojo pasaulinio karo kuriamos savaeigės pasižymėjo suporinta ar suketverinta sparčiašaude patrankine ginkluote. Vėliau – raketų leistuvais bei ugnies valdymo elektronika. Šiuolaikinės zenitinės savaeigės pavyzdys yra Rusijos „Tunguska".

Zenitinių savaeigių įvairovė
----------------------------

### Vikšrinės patrankinės zenitinės savaeigės

* ZSU-23-4 Šilka (TSRS)ZSU-23-4 Šilka (TSRS)
* M163 Vulcan (JAV)M163 Vulcan (JAV)
* M247 Sergeant York (JAV)M247 Sergeant York (JAV)
* Gepard 1A2 (Vokietija)Gepard 1A2 (Vokietija)

### Vikšrinės raketinės zenitinės savaeigės

* AMX-30 Roland (Prancūzija)AMX-30 Roland (Prancūzija)
* 2K12 Kub (SA-6 Gainful) (TSRS)2K12 Kub (SA-6 Gainful) (TSRS)
* MIM-72 Chaparral (JAV)MIM-72 Chaparral (JAV)
* Wiesel 2 Ozelot (Vokietija)Wiesel 2 Ozelot (Vokietija)

### Ratinės raketinės zenitinės savaeigės

* 9K31 Strela-1 (SA-9 Gaskin) (TSRS)9K31 Strela-1 (SA-9 Gaskin) (TSRS)
* Tor M2E (SA-15 Gauntlet) (TSRS, Rusija)Tor M2E (SA-15 Gauntlet) (TSRS, Rusija)
* 9K33 Osa (TSRS, Rusija)9K33 Osa (TSRS, Rusija)

### Patrankinės-raketinės zenitinės savaeigės

* Tunguska (TSRS)Tunguska (TSRS)
* Ratinė nešarvuota savaeigė Pancir-S1 (Rusija)Ratinė nešarvuota savaeigė Pancir-S1 (Rusija)

### Kitokios zenitinės savaeigės

* Roland kompleksas sunkvežimio MAN 8x8 bazėje (Vokietija)Roland kompleksas sunkvežimio MAN 8x8 bazėje (Vokietija)
* M6 Linebacker - pėstininkų kovos mašina M2 Bradley su zenitinių raketų leistuvu (JAV)M6 Linebacker - pėstininkų kovos mašina M2 Bradley su zenitinių raketų leistuvu (JAV)
* ADATS - zenitinė ir prieštankinė raketinė savaeigė (Šveicarija)ADATS - zenitinė ir prieštankinė raketinė savaeigė (Šveicarija)

### Patrankiniai zenitiniai automobiliai

Nešarvuoti ar šarvuoti automobiliai su kėbule įtvirtinta zenitinė patranka:

* Pirmojo pasaulinio karo laikų Vokietijos zenitinis automobilis su patrankaPirmojo pasaulinio karo laikų Vokietijos zenitinis automobilis su patranka
* Hibneryt (Lenkija)Hibneryt (Lenkija)
* Praga PLDvK. 53/59 Ještěrka (Čekija)Praga PLDvK. 53/59 Ještěrka (Čekija)

### Raketiniai zenitiniai automobiliai

Nešarvuoti ar šarvuoti automobiliai su kėbule įtvirtintu zenitinių raketų leistuvu:

* VLRA TPK 4.25 Pamela sunkvežimis su raketomis Mistral (Prancūzija)VLRA TPK 4.25 Pamela sunkvežimis su raketomis *Mistral* (Prancūzija)
* Šarvuotasis automobilis AMZ Żubr su zenitinių raketų leistuvu Poprad (Lenkija)Šarvuotasis automobilis AMZ Żubr su zenitinių raketų leistuvu *Poprad* (Lenkija)